ai4bharat/Pralekha huggingface dataset:
தேர்தல் ஆணையம்
கர்நாடகச் சட்டப்பேரவைத் தேர்தலில் வாக்குப் பதிவு நேரத்தை நீடிப்பது தொடர்பாக இந்தியத் தேர்தல் ஆணையம் அறிவிக்கை வெளியிட்டுள்ளது
எண்.464/கர்நாடகா-சட்டப்பேரவை/2018:- மக்கள் பிரதிநிதித்துவச் சட்டம், 1951  பிரிவு-15 உட்பிரிவு -ன் கீழ், கர்நாடக மாநில ஆளுநர், 2018 ஏப்ரல் 17 அன்று  மாநில அரசிதழில் வெளியிட்ட அறிவிக்கையின்படி, மேற்சொன்ன சட்டத்தில் இடம்பெற்றுள்ள விதிகள் மற்றும் உத்தரவுகளுக்கிணங்க, மாநிலச் சட்டப்பேரவைக்கு உறுப்பினர்களைத் தேர்ந்தெடுக்க கர்நாடக மாநிலத்தின் அனைத்துச் சட்டப்பேரவைத் தொகுதிகளுக்கும் தேர்தல் நடைபெறவுள்ளது.
மாநிலத்தின் அனைத்துச் சட்டமன்றத் தொகுதிகளிலும் மேற்குறிப்பிட்ட சட்டத்தின் பிரிவு 56-ன்படி, வாக்குப்பதிவு காலை 7 மணியிலிருந்து மாலை 5 மணிவரை நடைபெறும் எனத் தேர்தல் ஆணையம் அறிவித்திருந்தது.
தற்போது கர்நாடக மாநிலத்தில் வெப்பநிலை மிகவும் அதிகரித்து காணப்படுவதையும், வாக்காளர் எந்தச் சின்னத்திற்கு வாக்களித்தார் என்பதை அவர் அறிந்துகொள்ளும் கருவி  அறிமுகம் செய்யப்பட்டிருப்பதையும் கருத்தில் கொண்டு, அனைத்து வாக்காளர்களும் தங்களின் வாக்குகளைப் பதிவு செய்ய வாக்குப்பதிவு நேரத்தை நீடிக்கலாம் எனத் தேர்தல் ஆணையம் கருதுகிறது.
எனவே, தற்போது மக்கள் பிரதிநிதித்துவச் சட்டம், 1951 பிரிவு 56 மற்றும் பொதுவிதிகள் சட்டம் 1897  ஆகியவற்றைப் பின்பற்றி, 2018 ஏப்ரல் 17 தேதியிட்ட அறிவிக்கை எண் எண்.464/கர்நாடகா-சட்டப்பேரவை/2018-ல் கீழ்க்காணும் திருத்தத்தை இந்தியத் தேர்தல் ஆணையம் செய்துள்ளது.
மேற்குறிப்பிட்ட அறிவிக்கையின் பிரிவு  கீழ்க்காணும் வகையில் மாற்றியமைக்கப்பட வேண்டும்.
“மேற்குறிப்பிட்ட தேதியில் நடைபெறும் தேர்தலுக்கான வாக்குப்பதிவு நேரம், தேவைப்பட்டால், பிரிவு -படி காலை 7 மணியிலிருந்து மாலை 6 மணிவரை என நிர்ணயிக்கப்படுகிறது.”
------
(Visitor Counter : 90
பிரதமர் அலுவலகம்
இங்கிலாந்து பிரதமராக தேர்வு செய்யப்பட்டுள்ள ரிஷி சுனக்கிற்கு பிரதமர் வாழ்த்து தெரிவித்துள்ளார்
இங்கிலாந்தின் அடுத்த பிரதமராக தேர்ந்தெடுக்கப்பட்டுள்ள திரு ரிஷி சுனக்கிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்:
“மனமார்ந்த வாழ்த்துகள் @ரிஷிசுனக்! நீங்கள் இங்கிலாந்து பிரதமராக பொறுப்பேற்கவுள்ள நிலையில், சர்வதேச விவகாரங்கள் மற்றும் 2030-ம் ஆண்டிற்குள் செயல்படுத்த வேண்டிய பணிகளில் இணைந்து செயல்படும் தருணத்தை நான் எதிர்நோக்கியுள்ளேன். நமது வரலாற்று உறவுகளை நவீன கூட்டாண்மையாக மாற்றுவதற்கு வாழும் பாலமாக விளங்கும் இங்கிலாந்து வாழ் இந்தியர்களுக்கு சிறப்பு தீபாவளி வாழ்த்துகள்” என்று குறிப்பிட்டுள்ளார்.
பாதுகாப்பு அமைச்சகம்
பாதுகாப்பு ஒத்துழைப்பை வலுப்படுத்துவதற்கான 19-வது ராணுவ ஒத்துழைப்பு கூட்டத்தை இந்தியா மற்றும் அமெரிக்கா ஆக்ராவில் நடத்தின
இந்திய-அமெரிக்க ராணுவ ஒத்துழைப்புக் குழுவின்  19-வது பதிப்புக் கூட்டம் மார்ச் 01-02, 2022ல் உத்தரப் பிரதேசத்தில் உள்ள ஆக்ராவில் நடைபெற்றது.
இந்தக் கூட்டத்திற்கு இந்தியத் தரப்பில் இருந்து சிஐஎஸ்சி தலைவர் ஏர் மார்ஷல் பி. ஆர். கிருஷ்ணா மற்றும் அமெரிக்க தரப்பில் இருந்து அமெரிக்க இந்தோ-பசிஃபிக் கமாண்ட் துணைத் தளபதி லெப்டினன்ட் ஜெனரல் ஸ்டீபன் டி ஸ்க்லெங்கா தலைமை தாங்கினர். இரு தரப்புக்கும் இடையே நிலவிவரும் பாதுகாப்பு உறவுகளை வலுப்படுத்துவது குறித்தும், தற்போதுள்ள ஒத்துழைப்பு நடைமுறையின் கீழ் புதிய முயற்சிகளை மேற்கொள்வது குறித்தும் விவாதிக்கப்பட்டது.
இந்திய-அமெரிக்க ராணுவ ஒத்துழைப்புக் குழு என்பது தலைமையகம், ஒருங்கிணைந்த பாதுகாப்புப் பணியாளர்கள் மற்றும் அமெரிக்க இந்தோ-பசிஃபிக் பிரிவு ஆகியவற்றுக்கு இடையேயான யுத்தி சார்ந்த மற்றும் செயல்பாட்டு மட்டங்களில் பேச்சுவார்த்தைகள் மூலம் நாடுகளுக்கு இடையே பாதுகாப்பு ஒத்துழைப்பை மேம்படுத்துவதற்காக நிறுவப்பட்ட ஒரு அமைப்பாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802310
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரத்துறை அமைச்சர் டாக்டர் மன்சுக் மாண்டவியா 2 நாள் சிந்தனை அமர்வை தொடங்கிவைத்தார்
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இன்று டேராடூனில் சுகாதாரம் மற்றும் குடும்ப நலத்துறை மத்திய கவுன்சிலின் 15-வது மாநாட்டை தொடங்கிவைத்தார். இந்த மாநாட்டில் இரண்டு நாள் ஸ்வாஸ்திய சிந்தனை அமர்வு கூட்டத்தையும் அவர் தொடங்கிவைத்தார்.
இந்த நிகழ்ச்சியில் உத்தரகாண்ட் முதலமைச்சர் திரு புஷ்கர் சிங் தாமி, சிக்கிம் முதலமைச்சர் திரு பிரேம்சிங் தமாங், மத்திய சுகாதாரம் மற்றும் குடும்பநலத்துறை இணையமைச்சர்கள் டாக்டர் பாரதி பிரவீன் பவார், பேராசிரியர் எஸ்பி சிங் பாகல் ஆகியோர் கலந்துகொண்டனர்.
தமிழக மருத்துவம் மற்றும் மக்கள் நல்வாழ்வுத்துறை அமைச்சர் திரு மா சுப்பிரமணியன், புதுச்சேரி சுகாதாரத்துறை அமைச்சர் திரு கே லட்சுமிநாராயணன், உத்தரகாண்ட் சுகாதாரத்துறை அமைச்சர் திரு தன்சிங் ராவத், ஆந்திரா சுகாதாரத்துறை அமைச்சர் திருமதி ரஜினி விடாதலா, கர்நாடக மாநில சுகாதாரத்துறை அமைச்சர் திரு தினேஷ் குண்டுராவ், உட்பட பல்வேறு மாநிலங்களின் சுகாதாரத்துறை அமைச்சர்கள் கலந்து கொண்டனர்.
நிகழ்ச்சியில் தொடக்கவுரையாற்றிய டாக்டர் மன்சுக் மாண்டவியா, இந்த சிந்தனை அமர்வு, மருத்துவத்துறையில் பல்வேறு விஷயங்களுக்கான வாய்ப்பை வழங்கும் என்று கூறினார். இந்த அமிர்தகாலத்தில் நமது சொந்த அறிவிலிருந்து உத்வேகம் பெறவேண்டும். தொழுநோய், காசநோய், அரிவாள்செல் ரத்தசோகை போன்ற நோய்களிலிருந்து மக்களை விடுவிக்க நாம் உறுதி எடுத்துக்கொள்ள வேண்டும் என்றும் அவர் கூறினார். இந்த நோய்கள் அதிகமாக உள்ள மாநிலங்களில் பிரதமரின் ஜன்ஆயுஷ் அட்டைகளை வழங்கவேண்டும் என்றும் அவர் கேட்டுக்கொண்டார்.
நிகழ்ச்சியில் கலந்துகொண்ட பல்வேறு மாநில அமைச்சர்களை உத்தரகாண்ட மாநில முதலமைச்சர் திரு புஷ்கர் சிங் வரவேற்றார்.
LK/PKV/RS/KRS
(Visitor Counter : 80
பிரதமர் அலுவலகம்
“டைம்லெஸ் லக்ஷ்மன்” நூலை பிரதமர் வெளியிட்டார்
பிரபல கார்ட்டூனிஸ்ட் ஆர்.கே.லக்ஷ்மன் குறித்த “டைம்லெஸ் லக்ஷ்மன்” என்ற நூலை பிரதமர் திரு. நரேந்திர மோடி இன்று  வெளியிட்டார்.
இந்த நிகழ்வில் பேசிய பிரதமர், காலமற்ற இந்தப் பயணத்தில் தானும் அங்கம் வகிப்பது குறித்து மகிழ்ச்சி தெரிவித்தார். லக்ஷ்மனின் சித்திரங்கள் என்ற பெரும் பொக்கிஷம் தற்போது இந்த வடிவத்தில் கிடைப்பது குறித்து அவர் தனது மகிழ்ச்சியை வெளிப்படுத்தினார்.
பல ஆண்டுகள் தொடர்ந்து வரைந்துள்ள லக்ஷ்மனின் சித்திரங்கள் வாயிலாக, அந்த காலத்து சமூகவியலையும், சமூக பொருளாதார நிலையையும் அறிந்து கொள்வது அருமையான விஷயம் என்று பிரதமர் குறிப்பிட்டார்.
இந்த முயற்சியானது லக்ஷ்மனுக்கோ, அவரது நினைவுக்கோ மட்டுமானதல்ல, கோடிக்கணக்கான மக்களின் வாழ்க்கையில் லக்ஷ்மனின் சிறிய பகுதியை சேர்ப்பதும் கூட என்று பிரதமர் தெரிவித்தார்.
பத்ம விருதுகளின் நோக்கமானது எளிய மனிதனை நோக்கி குவியுமாறு எங்ஙனம் மாறியது என்பதையும் பிரதமர் கூறினார்.
பிரதமர் அலுவலகம்
பாதுகாப்பு, விண்வெளி மேம்பாடு: பிரதமர் ஆலோசனை
இந்திய பாதுகாப்புத் தொழில்துறை வலிமையானதாகவும் தற்சார்புற்றதாகவும் ஆக்க உரிய சீர்திருத்தங்களை மேற்கொள்வது குறித்து பாரதப் பிரதமர் திரு. நரேந்திர மோடி விரிவான விவாதத்தை மேற்கொண்டார். “கோவிட் 19” தொற்று பரவியுள்ள இத்தகைய சூழ்நிலையில் பொருளாதாரத்துக்கு உத்வேகம் அளிக்க முன் முயற்சி எடுக்கும் வகையிலும் அதே சமயம், ஆயுதப் படைகளின் தேவைகளைப் பூர்த்தி செய்யும் விதத்திலும் இந்த விவாதம் அமைந்தது. நாட்டில் உள்ள ஆயுத, தளவாட தொழிற் சாலைகளின் செயல்பாடுகளைச் சீர்திருத்துவது, கொள்முதல் நடைமுறையையை ஒழுங்குபடுத்துவது, நிதி ஒதுக்கீட்டில் போதிய கவனம் செலுத்துவது, ஆராய்ச்சி மற்றும் மேம்பாடு, புதுமையாக்கம் ஆகியவற்றை ஊக்குவிப்பது, அதிக முக்கிய பாதுகாப்புத் தொழில்நுட்பத்தில் முதலீடுகளை ஈர்ப்பது, ஏற்றுமதியை அதிகரிப்பது ஆகியவை குறித்தும் பிரதமர் தலைமயிலான கூட்டத்தில் விவாதிக்கப்பட்டது.
பாதுகாப்புத் துறையிலும் விண்வெளித் துறையிலும் வடிவமைப்பு முதல் உற்பத்தி வரை உள்ளிட்டவற்றில் இந்தியாவை உலகின் முன்னணி நாடுகளின் வரிசையில் ஈடம்பெறச் செய்வது குறித்து பிரதமர் வலியுறுத்தினார். அத்துடன், இந்தியாவின் தற்சார்பு, ஏற்றுமதி மேம்படுத்துதல் என்ற இரட்டை குறிக்கோள்களை எட்டும் விதத்தில் தனியார் துறை – அரசுத் துறையின் தீவிரப் பங்களிப்பு ஆகியவை குறித்தும் பிரதமர் விவாதித்தார். பாதுகாப்புத் துறையில் உள்நாட்டு மற்றும் வெளிநாட்டு முதலீட்டை ஈர்ப்பது குறித்தும் அவர் ஆய்வு செய்தார்.
அதே சமயம் பாதுகாப்புச் செலவினங்களைச் சிக்கனமாகக் கையாள்வது குறித்தும் அதன் மூலம் சேமிக்கப்படும் நிதி பாதுகாப்பு முதலீட்டைப் பெறுவதற்குப் பயன்படுத்துவது குறித்தும் விவாதிக்கப்பட்டது. பாதுகாப்புக்கான கொள்முதல் நடைமுறையில் உள்ள சிக்கல்கள், வாய்ப்புகள், உதிரி பாகங்களை உள்நாட்டில் தயாரித்தல், தொழில்நுட்பப் பரிமாற்றம், இந்தியாவில் உற்பத்திக்கான போதிய வசதிகளை அமைத்து உலகளாவிய அசல் இயந்திர உற்பத்திக்கு உதவுவது, உலகளாவிய விநியோக சங்கலியில் இந்தியாவை நிலைபெறச் செய்தல் ஆகிய பல்வேறு விஷயங்கள் குறித்தும் பிரதமர் ஆய்வு செய்தார். பாதுகாப்பு உற்பத்தியில் இந்தியா உலக அளவில் தலைவராகத் திகழ தரமானவற்றை ஏற்றுமதி செய்விதல் கவனம் வேண்டும் என்றும் அதிநவீன உபகரணங்கள் / அமைப்புகள் / தளங்கள் ஆகியவற்றில் கவனம் செலுத்தவேண்டும் என்றும் பிரமதர் வலியுறுத்தினார்.
இறக்குமதியைச் சார்ந்திருப்பதைக் குறைத்துக் கொள்ள வேண்டும் என்று வலியுறுத்திய பிரதமர், ‘உள்நாட்டிலேயே உற்பத்தி செய்வோம்‘ என்ற சித்தாந்தத்தை முன்னெடுத்துச் செல்லவேண்டும், பாதுகாப்பு சாதனங்களை வடிவமைத்தல், தயாரித்தல், உற்பத்தி செய்தல் ஆகியவற்றுக்கு உள்நாட்டிலேயே உரிய திறன்களை வளர்த்துக் கொள்ளும் வகையில் செயல்படவேண்டும் என அறிவுறுத்தினார்.
பாதுகாப்பு பொருட்களை ஏற்றுமதி செய்வதில் முன்முயற்சிகள் தேவை என பிரதமர் வலியுறுத்தினார். உலகளாவிய பாதுகாப்பு உற்பத்தித் தர இணைப்பில் இடம்பெறுவதுடன் ஆராய்ச்சி மற்றும் மேம்பாட்டை ஊக்குவிக்கும் வகையிலான சூழலை உருவாக்குவதற்கும் இந்தியாவுக்கான அறிவுசார் சொத்துரிமையை உருவாக்கவும் முன்முயற்சி எடுக்க பிரதமர் அறிவுறுத்தினார்.
இக்கூட்டத்தில் மத்திய பாதுகாப்புத் துறை அமைச்சர், உள்துறை அமைச்சர், நிதியமைச்சர் மற்றும் மத்திய நிதித்துறை இணையமைச்சர், மூத்த அதிகாரிகள் ஆகியோர் பங்கேற்றனர்.
(
ரெயில்வே அமைச்சகம்
ஆக்ஸிஜன் எக்ஸ்பிரஸ் ரயிலை பெறும் 9வது மாநிலம் உத்தரகாண்ட் : பல மாநிலங்களுக்கு 5735 மெட்ரிக் டன்னுக்கு மேற்பட்ட ஆக்ஸிஜன் விநியோகம்
இந்திய ரயில்வே இதுவரை, பல மாநிலங்களுக்கு 375-க்கும் மேற்பட்ட டேங்கர்களில் 5735 மெட்ரிக் டன்னுக்கு மேற்பட்ட திரவ மருத்துவ ஆக்ஸிஜனை விநியோகித்துள்ளது. ஆக்ஸிஜன் எக்ஸ்பிரஸ் ரயில்கள் நேற்று, 755 மெட்ரிக் டன் ஆக்ஸிஜனை விநியோகித்தன.
இதுவரை 90க்கும் மேற்பட்ட ஆக்ஸிஜன் எக்ஸ்பிரஸ் ரயில்கள் தங்கள் பயணத்தை முடித்துள்ளன.
வேண்டுகோள் விடுக்கும் மாநிலங்களுக்கு, கூடிய விரைவில் ஆக்ஸிஜன் விநியோகிக்க இந்திய ரயில்வே முயற்சிக்கிறது.
தற்போது வரை மகாராஷ்டிராவில் 293 மெட்ரிக் டன், உத்தரப் பிரதேசத்தில் 1630 மெட்ரிக் டன், மத்தியப் பிரதேசத்தில் 340 மெட்ரிக் டன், ஹரியானாவில் 812 மெட்ரிக் டன், தெலங்கானாவில் 123 மெட்ரிக் டன், ராஜஸ்தானில் 40 மெட்ரிக் டன், கர்நாடகாவில் 120 மெட்ரிக் டன், தில்லியில் 2383 மெட்ரிக் டன் ஆக்ஸிஜன் இறக்கி வைக்கப்பட்டுள்ளது.
உத்தரகாண்ட் மாநிலத்தில் உள்ள டேராடூன், மகாராஷ்டிராவின் புனே ஆகிய இடங்களுக்கு அருகில் உள்ள ரயில் நிலையங்களும் முதல் ஆக்ஸிஜன் எக்ஸ்பிரஸ் ரயிலை பெறவுள்ளன.
உத்தரகாண்ட் மாநிலத்துக்கு முதல் ஆக்ஸிஜன் எக்ஸ்பிரஸ் ரயில் இன்று இரவு செல்கிறது. ஜார்கண்ட் மாநிலம் டாடா நகரில் இருந்து 120 மெட்ரிக் டன் ஆக்ஸிஜன் இங்கு கொண்டு செல்லப்படுகிறது.
புனேவுக்கும் முதல் ஆக்ஸிஜன் எக்ஸ்பிரஸ் ரயில் இன்று செல்கிறது. ஒடிசா மாநிலத்தில் உள்ள் ஆங்குலில் இருந்து 50 மெட்ரிக் டன் ஆக்ஸிஜன் இங்கு கொண்டு செல்லப்படுகிறது.
புதிய ஆக்ஸிஜன் ரயில்களை இயக்குவது ஆற்றல் வாய்ந்த பணியாக உள்ளது. இது குறித்த தகவல்கள் அவ்வப்போது தெரிவிக்கப்படுகிறது. இன்னும் அதிக ஆக்ஸிஜன் எக்ஸ்பிரஸ் ரயில்கள் இன்று இரவு புறப்படும் என எதிர்பார்க்கப்படுகிறது.
----
(Visitor Counter : 149
பாதுகாப்பு அமைச்சகம்
ஜெனரல் பிபின் ராவத் மறைவுக்கு ஏர் மார்ஷல் தேவ் இரங்கல் தெரிவித்துள்ளார்
ஹெலிகாப்டர் விபத்தில் உயிரிழந்த முப்படை தளபதி ஜெனரல் பிபின் ராவத், அவரது மனைவி மற்றும் அனைத்து அதிகாரிகள், வீரர்களுக்கு, விமான படை தளபதி, ஏர் மார்ஷல் அமித் தேவ் இரங்கல் தெரிவித்துள்ளார்
ராணுவத்திற்கு ஜெனரல் ராவத் செய்த பங்களிப்பை ஏர் மார்ஷல் தேவ், நினைவு கூர்ந்தார். ஆயுதப் படைகளை நவீனமயமாக்குவதற்கான அவரது முயற்சிகள் தேசத்தின் நினைவில் என்றும் நிலைத்திருக்கும் என்று அவர் கூறினார்.
விண்வெளித்துறை
செயற்கை கோள்களை குறைந்த செலவில் ஏவும், உலகளாவிய விண்வெளி மையமாக இந்தியா வேகமாக உருவாகி வருகிறது: டாக்டர் ஜித்தேந்திர சிங்
செயற்கை கோள்களை குறைந்த செலவில் ஏவும், உலகளாவிய விண்வெளி மையமாக இந்தியா வேகமாக உருவாகி வருகிறது என மத்திய அணுசக்தி மற்றும் விண்வெளித்துறை இணையமைச்சர் டாக்டர் ஜித்தேந்திர சிங் கூறினார்.
இந்திய வர்த்தக மற்றும் தொழில்சபை கூட்டமைப்பு  நடத்திய, ‘இந்தியா முன்னிலை வகிக்கிறது-2021’ என்ற உச்சி மாநாட்டில் டாக்டர் ஜித்தேந்திர சிங் கலந்து கொண்டு பேசியதாவது:
சந்திரனுக்கும், செவ்வாய் கிரகத்துக்கும் விண்கலம் அனுப்பியது, செயற்கை கோள்களை உருவாக்கியது, வெளிநாட்டு செயற்கை கோள்களை பல ஆண்டுகளாக ஏவியது ஆகியவற்றால் உலகளாவிய அங்கீகாரத்தை இந்தியா பெற்றுள்ளது.
கடந்த சில ஆண்டுகளாக, விண்வெளித்துறை உலகளவில் லாபகரமான தொழில்துறையாக உருவாகி வருகிறது. நானோ, குறு மற்றும் சிறு செயற்கைகோள்கள் மற்றும் மீண்டும் பயன்படுத்தக்கூடிய மற்றும் சிறு செயற்கைகோள்களை ஏவும் ராக்கெட்டுகளுக்கான தேவைகள் போன்றவை விண்வெளிச் சந்தையை நன்கு இயக்கும் என எதிர்பார்க்கப்படுகிறது. விண்வெளித் திட்டங்களை அமல்படுத்த, பல பொதுத்துறை மற்றும் தனியார் துறை தொழில் நிறுவனங்களுடன் வலுவான உறவை இஸ்ரோ ஏற்படுத்தியுள்ளது.
உலக நாடுகளின் குழுவில் இந்தியா முக்கிய பங்கு வகிக்கும் அதே வேளையில், விண்வெளி திறன்களின் மேன்மையால், விண்வெளித்துறையில், இந்தியா அதிக அளவில் பங்களிப்பு செய்வது பெருமைக்குரியது. சந்திரயான், செவ்வாய் கிரகம் மற்றும் வரவிருக்கும் ககன்யன் ஆகியவற்றால் உலகம் இன்று ஈர்க்கப்பட்டுள்ளது.
இவ்வாறு டாக்டர் ஜித்தேந்திர சிங் பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755104
-----
(Visitor Counter : 189
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 188.55 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 188.55 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.47 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815334
ஆயுஷ்
சுகாதாரம் மற்றும் நலத் துறையில் இந்தியா - ஜப்பான் இடையே புரிந்துணர்வு ஒப்பந்தம்.. மத்திய அமைச்சரவை ஒப்புதல்
சுகாதாரம் மற்றும் நலத்துறையில் இந்தியா - ஜப்பான் இடையே கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான அமைச்சரவை தனது ஒப்புதலை வழங்கியுள்ளது.
அமலாக்கம் மற்றும் இலக்குகள்
இந்தப் புரிந்துணர்வு ஒப்பந்தத்தில் கையெழுத்து இடப்பட்ட நகல்கள் இருதரப்பிற்கும் சென்றடைந்த பிறகு இது தொடர்பான நடவடிக்கைகள் தொடங்கப்படும். இந்தப் புரிந்துணர்வு ஒப்பந்தத்தில் கூறப்பட்டது போல் இரு நாடுகளும் இதுதொடர்பான நடவடிக்கைகளை எடுத்து வரும்.
புரிந்துணர்வின் தாக்கம்.
இந்த புரிந்துணர்வு ஒப்பந்தம் இரு நாடுகளுக்கிடையே பாரம்பரிய மருத்துவ முறைகளில் ஒத்துழைப்பை மேம்படுத்தும்.
செலவு
இதில் எந்தவிதமான கூடுதல் நிதிச் செலவும் இல்லை இது தொடர்பான அனைத்து செலவுகளும் மத்திய ஆயுஷ் அமைச்சகத்தில் ஏற்கனவே உள்ள திட்டத்தின் கீழ் செலவு செய்யப்படும்
பிரதமர் அலுவலகம்
இந்த சவாலான சமயத்தில் இந்தியா-பிரேசில் இடையேயான உறவுகள் முன்னெப்போதும் விட வலுவடைந்துள்ளன - பிரதமர்
இந்த சவாலான சமயத்தில் இந்தியாவுக்கும், பிரேசிலுக்கும் இடையேயான உறவுகள் முன்னெப்போதும் விட வலுவடைந்திருப்பதாக பிரதமர் திரு. நரேந்திர மோடி கூறியுள்ளார்.
இந்தியா, பிரேசில் நாட்டுக்கு ஹைட்ராக்ஸிகுளோரோகுவின் மருந்தை வழங்கத் தீர்மானித்திருப்பதற்கு நன்றி தெரிவித்து, பிரேசில் அதிபர் ஜெயர் எம்.போல்சோனரோ இட்ட டிவிட்டர் பதிவுக்கு பிரதமர் திரு. நரேந்திர மோடி பதிலளித்தார்.
“இந்த பெருந்தொற்றுக்கு எதிரான மனித குலத்தின் போராட்டத்திற்கு உதவ இந்தியா உறுதி பூண்டுள்ளது” என்று பிரதமர் தெரிவித்துள்ளார்.
பிரதமர் அலுவலகம்
ஸ்ரீ குரு கிரந்த் சாஹிப் அவர்களின் புனிதமான பிறந்த நாளில் பிரதமர் வாழ்த்து தெரிவித்துள்ளார்
ஸ்ரீ குரு கிரந்த் சாஹிப் அவர்களின் புனிதமான பிறந்த நாளில் அனைவருக்கும், குறிப்பாக சீக்கிய சமூகத்தினருக்கு, பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் ட்விட்டர் செய்தியில் கூறியிருப்பதாவது:
"ஸ்ரீ குரு கிரந்த் சாஹிப் அவர்களின் புனிதமான பிறந்த நாளான இன்று அனைவருக்கும், குறிப்பாக சீக்கிய சமூகத்தினருக்கு எனது வாழ்த்துக்கள். ஸ்ரீ குரு கிரந்த் சாஹிப் அவர்களின் புனிதமான போதனைகள் லட்சக்கணக்கானவர்களுக்கு பலத்தை அளிக்கிறது. நமது சமூகத்தை அதிக நீதியோடும், உள்ளடக்கியதாகவும், கருணை உள்ளதாகவும் மாற்றுகிறது."
பாதுகாப்பு அமைச்சகம்
மேற்குக் கடற்படையில் சாதனைகள் புரிந்த கப்பல்களுக்கு விருது
மேற்குக் கடற்படை மண்டலத்தில் உள்ள போர்க்கப்பல்கள் கடந்தாண்டு புரிந்த சாதனைகளுக்கான விருதுகள் வழங்கும் விழா மும்பையில் நேற்று  நடைப்பெற்றது. கொவிட்- 19 பெருந்தொற்றால் ஓர் ஆண்டு இடைவெளிக்குப் பிறகு இந்த விழா நடைபெற்றது.
இந்நிகழ்ச்சியில் மேற்குக் கடற்படை கட்டுப்பாட்டு மண்டல தலைமை அதிகாரி ரியர் அட்மிரல் ஆர் ஹரி குமார், தலைமை விருந்தினராகக் கலந்துக் கொண்டார். 2020 ஏப்ரல் முதல் 2021 மார்ச் மாதம் வரை சிறப்பாக செயலாற்றிய கப்பல்களுக்கு விருதுகள் வழங்கப்பட்டன.
கொவிட் நெறிமுறைகளைப் பின்பற்றி இந்த விழா எளிமையாக நடைபெற்றது. விழாவில் கலந்து கொண்டவர்களின் எண்ணிக்கை குறைவாக இருந்த போதும் சாதனைகள் புரிந்த கப்பல்களின் எண்ணிக்கை அதிகம். கடற்படை இயக்கம், பாதுகாப்பு பயிற்சிகள் உள்ளிட்ட பல்வேறு பிரிவுகளில் 20 கோப்பைகள் வழங்கப்பட்டன.
ஐஎன்எஸ் கொல்கத்தாவிற்கு ‘சிறந்த கப்பல்' விருது வழங்கப்பட்டது. ஐஎன்எஸ் தாரகாஷ், 'மிகுந்த உற்சாகமான' கப்பல் விருதை தட்டிச்சென்றது. டேங்கர்கள் மற்றும் ரோந்து கப்பல்கள் பிரிவில் ஐஎன்எஸ் தீபக் ‘சிறந்த கப்பலுக்கான' விருதைப் பெற்றது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738471
இளைஞர் நலன் மற்றும் விளையாட்டு அமைச்சகம்
2017-18 மற்றும் 2018-19 ஆண்டுகளுக்கான தேசிய இளைஞர் விருதுகளை 22 பேருக்கு மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாகூர் வழங்கினார்
2017-18 மற்றும் 2018-19 ஆண்டுகளுக்கான தேசிய இளைஞர் விருதுகளை மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாகூர் புதுதில்லியிலுள்ள விக்யான் பவனில் இன்று வழங்கினார். சர்வதேச இளைஞர் தினத்தையொட்டி நடைபெற்ற நிகழ்ச்சியில், வேளாண்-தொழில்நுட்ப சவாலான சால்வ்ட் 2021-ல் வெற்றி பெற்ற 10 இளம் தொழில்முனைவோர் குழுக்களையும் அவர் பாராட்டினார்.
நிகழ்ச்சியில் பேசிய திரு அனுராக் தாகூர், “ஐ நா சபையால் அறிவிக்கப்பட்ட சர்வதேச இளைஞர் தினம் இன்று கொண்டாடப்படுகிறது. இது நாட்காட்டியில் உள்ள வெறும் நாளல்ல. இந்தியாவின் நிகழ்காலமாகவும் எதிர்காலமாகவும் இளைஞர்கள் விளங்குகிறார்கள். தற்சார்பு புதுமைகளின் காலத்தில், சிந்தனைகள் மற்றும் புதுமைகளின் ஊக்க சக்திகளாக அவர்கள் விளங்குகிறார்கள்,” என்றார்.
மேலும் பேசிய அவர், “உணவு அமைப்புகளை மாற்றியமைத்தல் மீது இந்த வருட சர்வதேச இளைஞர் தினம் கவனம் செலுத்துகிறது. இளைஞர்கள் தலைமையிலான வேளாண்-தொழில்நுட்ப புதுமைகள் இத்துறையில் புதிய முன்னேற்றங்களை வழிநடத்துகின்றன. இளைஞர்களின் அர்த்தமுள்ள பங்களிப்பு இல்லாமல் இத்தகைய சர்வதேச முயற்சியில் வெற்றியை அடைய முடியாது,” என்றார்.
“பிரதமர் திரு நரேந்திர மோடி தலைமையிலான அரசு, தொழில்முறை கல்வி, திறன் வளர்த்தல், புது நிறுவனங்களுக்கு  நிதி அளித்தல் என நமது இளம் குடிமக்களுக்கான பல்வேறு திட்டங்களுக்கு முன்னுரிமை அளித்து வருகிறது. உலகின் மிகப்பெரிய திறன்களை கொண்டவர்களாக இந்தியாவின் இளைஞர்களை உருவாக்க நாங்கள் விரும்புகிறோம். தேசிய இளைஞர் விருது பெற்ற அனைவருக்கும் எனது வாழ்த்துகள். இளைஞர்களை திறம்பட செயலாற்ற வைக்க ஊக்குவிப்பதே இந்த விருதுகளின் நோக்கமாகும்,” என்று அமைச்சர் கூறினார்.
தனிநபர் மற்றும் அமைப்புகளுக்கான பிரிவுகளில் மொத்தம் 22 தேசிய இளைஞர் விருதுகள் வழங்கப்பட்டன. 2017-18-ம் ஆண்டுக்கான 14 விருதுகளில் தனிநபர் பிரிவில் 10-ம், அமைப்புகள் பிரிவில் நான்கும் வழங்கப்பட்டன. 2018-19-ம் ஆண்டுக்கான எட்டு விருதுகளில் தனிநபர் பிரிவில் ஏழும் அமைப்புகள் பிரிவில் ஒன்றும் வழங்கப்பட்டன.
இந்த விருதுகளின் கீழ் தனிநபருக்கு ஒரு பதக்கம், ஒரு சான்றிதழ் மற்றும் ரூ 1 லட்சம் ரொக்க பணமும், அமைப்புகளுக்கு ரூ 3 லட்சம் ரொக்க பணமும் வழங்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745122
----
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 பொது சுகாதார எதிர்வினை மற்றும் மேற்கு வங்கம் மற்றும் எட்டு வடமேற்கு மாநிலங்களில் தடுப்பு மருந்து வழங்குதலின் முன்னேற்றம் குறித்து டாக்டர் ஹர்ஷ் வர்தன் ஆய்வு
கொவிட்-19 பொது சுகாதார எதிர்வினை மற்றும் மேற்கு வங்கம் மற்றும் எட்டு வடமேற்கு மாநிலங்களில் தடுப்பு மருந்து வழங்குதலின் முன்னேற்றம் குறித்து மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று ஆய்வு செய்தார்.
மேற்கு வங்கம் மற்றும் எட்டு வடமேற்கு மாநிலங்களின் சுகாதார அமைச்சர்கள், முதன்மை செயலாளர்கள், கூடுதல் தலைமைச் செயலாளர்கள் உள்ளிட்டோருடன் அமைச்சர் இன்று உரையாடினார்.
மத்திய சுகாதாரம் மற்றும் குடும்ப நலத்துறை இணை அமைச்சர் திரு அஸ்வினி குமார் சவுபே உடனிருந்தார். இம்மாநிலங்கள் அதிக அளவிலான தினசரி பாதிப்புகளையும் அதிக உயிர் இழப்புகளையும் பதிவு செய்து வருகின்றன.
திரிபுரா முதல்வர் மற்றும் சுகாதார அமைச்சர் திரு பிப்லாப் குமார் தேப், அசாம் சுகாதார அமைச்சர் திரு கேஷப் மகந்தா, மேகாலயா சுகாதார அமைச்சர் திரு ஏ கே ஹேக், மணிப்பூர் சுகாதார அமைச்சர் திரு லால்பொக் லக்பம் ஜெயந்த குமார் சிங், மிசோரம் சுகாதார அமைச்சர் டாக்டர் ஆர் லல்தாங்லியானா, அருணாச்சலப் பிரதேச சுகாதார அமைச்சர் திரு அலோ லிபாங், நாகாலாந்து சுகாதார அமைச்சர் திரு பங்குநியூ போம் மற்றும் சிக்கிம் சுகாதார அமைச்சர் டாக்டர் மணி குமார் சர்மா ஆகியோர் காணொலி மூலம் இக்கூட்டத்தில் பங்கேற்றனர்.
கொரோனாவை கட்டுப்படுத்துவதற்கான அரசின் முயற்சிகள் குறித்து எடுத்துரைத்த டாக்டர் ஹர்ஷ் வர்தன், "பெருந்தொற்று ஆரம்பித்தபோது வெறும் ஒரு ஆய்வகம் இருந்த நிலையில் தற்போது நாடு முழுவதும் 2000 கொவிட் பரிசோதனை ஆய்வகங்கள் செயல்படுகின்றன. ஒரு நாளைக்கு 25 லட்சம் பேரை பரிசோதனை செய்யும் அளவுக்கு நமது திறனை மேம்படுத்தி இருக்கிறோம். நேற்று ஒரு நாள் மட்டும் இதுவரை 20 லட்சத்திற்கும் மேற்பட்டோரை பரிசோதனை செய்து நாம் வரலாறு படைத்துள்ளோம். இது சர்வதேச சாதனையும் ஆகும்," என்று கூறினார்.
சரியான கொவிட் நடத்தை விதிமுறையை பின்பற்றி தற்போதைய பரவலைத் தடுப்பதற்கான கட்டுப்பாட்டு நடவடிக்கைகளை எடுக்க வேண்டும் என்று அவர் வலியுறுத்தினார். தடுப்பு மருந்து வழங்கலின் முக்கியத்துவத்தை கோடிட்டுகாட்டிய அவர், 18 கோடி டோஸ்கள் எனும் முக்கிய எண்ணிக்கை இந்தியா சமீபத்தில் கடந்ததாக குறிப்பிட்டார்.
இதற்கு ஒத்துழைப்பு அளித்த அனைத்து மாநிலங்கள் மற்றும் யூனியன் பிரதேசங்களுக்கு அவர் நன்றி தெரிவித்தார்.
சிறு மாநிலங்களில் தொற்றின் அளவு அதிகரித்து வருவதாகவும் இதை கட்டுப்படுத்த வேண்டும் என்றும் அமைச்சர் அறிவுறுத்தினார். பரிசோதனைகளை அதிகரிக்குமாறும் சுகாதார உள்கட்டமைப்பை மேம்படுத்துமாறும் மாநிலங்களை அவர் கேட்டுக்கொண்டார்.
கூட்டத்தில் பேசிய மத்திய சுகாதாரம் மற்றும் குடும்ப நல இணை அமைச்சர் திரு அஸ்வினி குமார் சவுபே, ஆர்டி-பிசிஆர் பரிசோதனைகள் அதிகரிக்கப்பட வேண்டும் என்று வலியுறுத்தினார். குறிப்பாக மலை மாநிலங்களிலும், தொலைதூர இடங்களிலும் தொலை மருத்துவ வசதியை பயன்படுத்த வேண்டும் என்றும் அவர் கேட்டுக்கொண்டார். கருப்பு பூஞ்சை மற்றும் ஆக்சிஜன் பிரச்சனைகளில் மாநிலங்களுக்கு மத்திய அரசு உதவி வருவதாக அவர் கூறினார். விதிமுறைகளை பின்பற்றி இந்த போரை நாம் வெல்வோம் என்று அவர் மேலும் தெரிவித்தார்.(Visitor Counter : 168
கப்பல் போக்குவரத்து அமைச்சகம்
இந்திய கடல்சார் பல்கலைக்கழகத்தின் சென்னை வளாகத்தில் கடல்சார் பணிமனையை திரு சோனாவால் தொடங்கி வைத்தார்
சென்னையை தலைமையிடமாகக் கொண்ட இந்திய கடல்சார் பல்கலைக்கழக வளாகத்தில், புதிததாக அமைக்கப்பட்டுள்ள கடல்சார் பணிமனையை மத்திய துறைமுகங்கள், கப்பல் போக்குவரத்து மற்றும் உள்நாட்டு நீர்வழிப் போக்குவரத்து மற்றும் ஆயுஷ் துறை அமைச்சர் திரு சர்பானந்த சோனாவால் நேற்று திறந்து வைத்தார். மேலும் கடல்சார் பல்கலைக்கழக விசாகப்பட்டினம் வளாகத்தில், புதிதாக கட்டப்பட்டுள்ள கட்டடங்களையும் சென்னையிலிருந்து காணொலி காட்சி வாயிலாக அவர் நாட்டுக்கு அர்ப்பணித்தார்.
இந்த நிகழ்ச்சியில் பேசிய அமைச்சர், மாணவர்கள் உழைப்பின் 100 சதவீதத்தை வழங்கினால் மட்டுமே வெற்றிக்கான வழி பிறக்கும். ஒழுக்கம், அர்ப்பணிப்பு உணர்வு, நேரம் தவறாமை, இலக்கை நோக்கிய பயணம் போன்ற குணங்களால் மட்டுமே வெற்றியை நோக்கிய பயணம் சிறப்பானதாக அமையும்’ என்றார். “மாணவர்களுக்கு உரிய வேலை வாய்ப்பை அளிக்க வேண்டும் என்ற நோக்கத்தைப் பிரகடனம் செய்துள்ள ஆற்றல்மிக்க தலைவரை பிரதமராக நமக்கு பாரத மாதா தந்திருக்கிறாள்” என்றும் அமைச்சர் சோனாவால் தெரிவித்தார்.
சென்னையை தலைமையிடமாக கொண்ட இந்திய கடல்சார் பல்கலைக்கழகம், தரமான கடல்சார் கல்வி, பயிற்சி, ஆராய்ச்சிக்கான 7 கல்வி நிறுவனங்களை இணைத்து மத்திய பல்கலைக்கழகமாக 2008-ல் அமைக்கப்பட்டது. இந்த பல்கலைக்கழகம் சென்னை, கொச்சி, கொல்கத்தா, மும்பை, நவி மும்பை, விசாகப்பட்டினம் ஆகிய ஆறு வளாகங்களில் இளநிலை, முதுநிலை, முனைவர் பட்டப்படிப்பை வழங்குகிறது. இதனுடன் இணைக்கப்பட்ட 18 கடல்சார் பயிற்சி கல்வி நிறுவனங்களும் உள்ளன.
நாடாளுமன்ற உறுப்பினர் திரு பி. ரவீந்திரநாத் , சோழிங்கநல்லூர் சட்டமன்ற உறுப்பினர் திரு. அரவிந்த் ரமேஷ், பல்கலைக்கழக வேந்தர் திரு சங்கர் ஐஏஎஸ் , பல்கலைக்கழக துணைவேந்தர் டாக்டர் மாலினி வி சங்கர், சென்னை துறைமுக பொறுப்பு கழக தலைவர் திரு சுனில் பாலிவால் உள்ளிட்டோர் இந்த நிகழ்ச்சியில் கலந்து கொண்டனர்.
மத்திய அமைச்சரவை
குன்னூரில் புதிய வைரல் தடுப்பு மருந்து உற்பத்திப் பிரிவு அமைப்பதற்கு இந்திய பாஸ்ச்சுவர் நிறுவனத்திற்கு 30 ஏக்கர் நிலத்தை ஒதுக்கீடு செய்யும் திட்டத்திற்கு மத்திய அமைச்சரவை ஒப்புதல்
தமிழ்நாட்டின் குன்னூரில் புதிய வைரல் தடுப்பு மருந்து உற்பத்தி பிரிவு அமைப்பதற்கு இந்திய பாஸ்ச்சுவர் நிறுவனத்திற்கு 30 ஏக்கர் நிலத்தை ஒதுக்கீடு செய்யும் திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் ஒப்புதல் அளிக்கப்பட்டுள்ளது.
இத்திட்டத்தின் கீழ், வைரல் தடுப்பு மருந்து , ஆண்டி சீரா  ஆகியவை குன்னூரில் உள்ள இந்திய பாஸ்ச்சுவர் நிறுவனத்தில் தயாரிக்க இந்தத் திட்டம் வழிவகுக்கும். இத்திட்டத்திற்கான நிலம் இலவசமாக மாற்றித்தரப்படும்.
இத்திட்டத்திற்கான நிலம், மத்திய சுகாதாரம் மற்றும் குடும்பநல அமைச்சகத்தால் தொழில் பிரிவிலிருந்து நிறுவனப் பிரிவுக்கு மாற்றப்படும்.
பலன்கள் :
இந்த நில ஒதுக்கீடு, குழந்தைகளுக்கான உயிர்காக்கும் தடுப்பு மருந்துகளைத் தயாரிப்பதற்கும், நாட்டின் தடுப்பு மருந்து பாதுகாப்பை வலுப்படுத்துவதற்கும், செலவைக் குறைப்பதோடு தற்போது இறக்குமதி செய்யப்படும் இவற்றுக்கு மாற்றாகவும் அமையும்.